L 57/10 Jurnalul Oficial al Uniunii Europene 2.3.2011 REGULAMENTUL (UE) NR. 202/2011 AL COMISIEI din 1 martie 2011 de modificare a anexei I la Regulamentul (CE) nr. 1005/2008 al Consiliului în ceea ce priveşte definiția produselor pescăreşti și de modificare a Regulamentului (CE) nr. 1010/2009 al Comisiei în ceea ce priveşte modelele de notificare prealabilă, parametrii de referință pentru inspecțiile în port şi sistemele recunoscute de documentare a capturilor adoptate de organizațiile regionale de gestionare a pescuitului COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1005/2008 al Consiliului din 29 septembrie 2008 de instituire a unui sistem comunitar pentru prevenirea, descurajarea şi eliminarea pescuitului ilegal, nedeclarat și nereglementat (!), în special articolul 9 alineatul (1), articolul 12 alineatul (5), articolul 13 alineatul (1) şi articolul 52, întrucât: (1) Regulamentul (CE) nr. 1005/2008 se aplică produselor pescăreşti definite la articolul 2. În anexa I la respectivul regulament sunt enumerate produsele excluse din definiția produselor pescăreşti. Lista produselor excluse poate fi revizuită anual și trebuie modificată pe baza noilor informații obținute în cadrul cooperării adminis- trative cu ţările terțe prevăzute la articolul 20 alineatul (4) din Regulamentul (CE) nr. 1005/2008. (2) Produsele excluse din definiția produselor pescăreşti sunt, de asemenea, enumerate în anexa XIII la Regulamentul (CE) nr. 1010/2009 al Comisiei () de stabilire a normelor de punere în aplicare a Regulamentului (CE) nr. 1005/2008. Pentru a evita duplicările inutile, produsele excluse trebuie enumerate doar în anexa I la Regulamentul (CE) nr. 1005/2008 și, prin urmare, anexa XIII la Regulamentul (CE) nr. 1010/2009 trebuie eliminată. (3) Titlul I din Regulamentul (CE) nr. 1010/2009 stabilește dispozițiile referitoare la inspectarea navelor de pescuit din țările terțe în porturile statelor membre. Este necesară alinierea dispozițiilor respective la Acordul privind măsurile de competența statului portului pentru prevenirea, descurajarea și eliminarea pescuitului ilegal, nedeclarat şi nereglementat, încheiat în cadrul Organi- zației Naţiunilor Unite pentru Alimentaţie și Agricultură (FAO). O astfel de aliniere presupune includerea unor informații specifice în modelul care trebuie utilizat pentru notificarea prealabilă a portului de sosire şi adăugarea anumitor criterii la parametrii de referință stabiliți pentru inspecțiile în port. () JO L 286, 29.10.2008, p. 1. () JO L 280, 27.10.2009, p. 5. ( Anexa V la Regulamentul (CE) nr. 1010/2009 conţine lista sistemelor de documentare a capturilor adoptate de organizațiile regionale de gestionare a pescuitului, recu- noscute ca respectând cerințele Regulamentului (CE) nr. 1005/2008. Această anexă trebuie să facă trimitere la programul ICCAT de documentare a capturilor de ton roşu, instituit prin Regulamentul (UE) nr. 640/2010 al Parlamentului European și al Consiliului (2). (5)  Prin urmare, Regulamentele (CE) nr. 1005/2008 şi (CE) nr. 1010/2009 trebuie modificate în consecință. (6)  Măsurile prevăzute de prezentul regulament sunt conforme cu avizul Comitetului de gestionare a sectorului pescuitului și acvaculturii, ADOPTĂ PREZENTUL REGULAMENT: Articolul 1 Modificarea Regulamentului (CE) nr. 1005/2008 Anexa I la Regulamentul (CE) nr. 1005/2008 se înlocuieşte cu textul din anexa I la prezentul regulament. Articolul 2 Modificarea Regulamentului (CE) nr. 1010/2009 Regulamentul (CE) nr. 1010/2009 se modifică după cum urmează: 1. La articolul 4 primul paragraf, se adaugă următoarea literă (u): „(u) navei de pescuit i s-a refuzat intrarea în port sau utilizarea portului în conformitate cu Acordul privind măsurile de competența statului portului pentru prevenirea, descurajarea şi eliminarea pescuitului ilegal, nedeclarat şi nereglementat, încheiat în cadrul Organi- zației Națiunilor Unite pentru Alimentaţie și Agricultură (FA0)” 2. Anexele IIA şi IIB se înlocuiesc cu anexa II la prezentul regulament. () JO L 194, 247.2010, p. 1.